Foto: Index, Screenshot: YouTube



JEDNU od najvećih zvijezda prošlogodišnjeg HDZ-ovog izbornog derneka, simpatizera koji se proslavio lijepljenjem iskaznice na čelo, ovog puta nisu pustili na proslavu.



Muškarac koji je bio glavna zvijezda prošlogodišnje proslave večeras se mota oko zgrade, ali unutra za njega nema mjesta.



Brojni članovi HDZ-a komentiraju kako konačno osjećaju dostojanstvo oko strane. Odgovara im što nema narodnačenja i eskapada. HDZ-ovci su, čini se, dobro naučili lekciju pa je nakon sramotnih scena s prošlogodišnje proslave ovog puta zabranjeno točenje alkohola kako se što slično ne bi ponovilo.



No, bez obzira na oduševljenje HDZ-ovaca novim vjetrovima koji su zapuhali u stranci, iz automobila koji prolaze pored zgrade gdje se prate rezultati nerijetko se može čuti "Lopovi, lopovi".



No, teško da će to pokvariti dobro raspoloženje rezultatima. Iako HDZ smanjuje razliku kako pristižu glasovi iz većih sredina, jasno je da je HDZ u puno boljoj situaciji za sastavljanje nove vlade.



